
264/2026. (VIII.26.) határozata

a Mór 4256/3 hrsz-ú közterület fásítására vonatkozó hozzájárulás módosítása tárgyában

Mór Városi Önkormányzat Képviselő-testülete a Mór 4256/3 hrsz-ú közterület fásítására vonatkozó kérelem tárgyában hozott 216/2026. (VI. 24.) határozat bevezető részét az alábbiak szerint módosítja:

„Mór Városi Önkormányzat Képviselő-testülete hozzájárulását adja a Mór 4256/3 hrsz-ú kivett közterület megnevezésű, továbbá a Mór 4233, 4234, 4235, 4236, 4237, 4238, 4239, 4240, 4241, 4242, 4243, 4244, 4245, 4246, 4247, 4248, 4249, 4250, 4251, 4252, 4253, 4254 és 4255 hrsz-ú kivett beépítetlen terület megnevezésű ingatlanokon fás szárú növények Móri Városvédő és Szépítő Egyesület (a továbbiakban: Egyesület) által történő telepítéséhez az alábbi feltételekkel:”

A határozat jelen módosítással nem érintett részei változatlanul hatályban maradnak azzal, hogy annak 1.melléklete jelen határozatban foglaltak szerint megfelelően módosul.

A Képviselő-testület felkéri a jegyzőt, hogy döntéséről az Egyesületet tájékoztassa.


Határidő: 2026.09.04.
Felelős: jegyző(Városfejlesztési és -üzemeltetési Iroda)

